burgasdotpro/wikipedia huggingface dataset:
CH hviezda

CH hviezda je hviezda, ktorá sa vyznačuje prítomnosťou veľmi silných CH absorpčných čiar v svojom spektre. Patria tu hviezdy populácie II, čo znamená že ich vek je v porovnaní s inými hviezdami priemerný, obsahujú málo kovov a ich jas v porovnaní s C-N uhlíkatými hviezdami je podpriemerný. Mnohé známe CH hviezdy patria medzi dvojhviezdy a predpokladá sa, že všetky CH hviezdy môžu byť dvojhviezdami. Podobne ako báriové hviezdy, sú pravdepodobne výsledkom premiestnenia hmoty z bývalej klasickej uhlíkatej hviezdy, z ktorej sa stal biely trpaslík.
Dolné Bavorsko

Dolné Bavorsko () je jedným zo siedmich vládnych jednotiek Bavorska v Nemecku. Nachádza sa na východe štátu, hraničí na severe s Horným Falckom a na severovýchode s Českom, na juhu s Horným Rakúskom a na západe s Horným Bavorskom.
Lunárny modul

Lunárny modul bola malá kozmická loď programu Apollo, špeciálne určená na pristátie na Mesiaci, ubytovanie astronautov a ku spätnému štartu na obežnú dráhu Mesiaca.
Vzhľadom na rozdielne podmienky Mesiaca a Zeme išlo o samostatný modul, do ktorého kozmonauti prestupovali až v blízkosti Mesiaca.
V rámci amerického programu Apollo bol použitý lunárny modul pre dvojčlennú posádku (tretí člen expedície zostával na obežnej dráhe Mesiaca vo veliteľskom module. Americký lunárny modul letel prvýkrát pri lete Apolla 9. Prvé pristátie na Mesiaci potom absolvoval pri lete Apolla 11. Pri lete Apolla 13 došlo k zlyhaniu kozmickej lode a kozmonauti použili pripojený lunárny modul ako záchranný čln (zdroj energie, kyslíka, ...) počas obletu Mesiaca.
Sovietsky lunárny modul bol menší, jednomiestny a postavený na základe lode Sojuz/L. Vzhľadom na meškanie sovietov v „pretekoch o Mesiac“ nikdy na Mesiac neletel. Po pristátí Američanov na Mesiaci bol z propagandistických dôvodov utajený celý sovietsky mesačný program.
Saint-Germain-en-Laye (mesto)

Saint-Germain-en-Laye je francúzske mesto v západnej časti metropolitnej oblasti Paríža. Leží v departemente Yvelines v oblasti Île-de-France. V roku 2009 tu žilo 38 124 obyvateľov, plocha územia činila . 
Dejiny.
Pôvodne kráľovské mesto založil Róbert II. v roku 1020, králi sídlili v miestnom zámku postavenom na mieste bývalého hradu medzi rokmi 1364 a 1367. Okrem iných sa tu narodil a dvadsať rokov sídlil Ľudovít XIV., narodil sa tu aj jeho brat vojvoda Filip I. Orleánsky a v čase svojho exilu tu pobýval anglický kráľ Jakub II., ktorý je pochovaný v miestnom kostole.
Francúzska revolúcia mesto premenovala na "Montagne-du-Bon-Air", neskôr však mesto získalo späť historický názov. V roku 1867 tu Napoleon III. zriadil "Musée des Antiquités Nationales", "Múzeum národných starožitností". V roku 1919 tu bola uzavretá Saintgermainská zmluva, ktorá definitívne spečatila osud Rakúsko-Uhorska. Počas druhej svetovej vojny tu bol hlavný stan nemeckej armády na západe.
The Beyoncé Experience Tour

"The Beyoncé Experience tour" je druhé turné americkej speváčky Beyoncé, ktoré absolvovala po vydaní druhého štúdiového albumu "B´day"
Destiny Fulfilled … And Lovin’ It tour

"Destiny Fulfilled ... And Lovin' It Tour" je celosvetové turné skupiny Destiny´s Child z roku 2005. Beyoncé, Kelly Rowland a Michelle Williams navštívili Austráliu, Japonsko, Blízky východ, Európu a Severnú Ameriku v rámci ktorých odohrali 67 koncertov. 
Zoznam piesni.
01. "Say My Name"
02. "Independent Women Part I"
03. "No, No, No, Part 2"
04. "Bug a Boo"
05. "Bills, Bills, Bills"
06. "Bootylicious"
07. "Jumpin' Jumpin'"
08. "Soldier"
09. "Dilemma" 
10. "Do You Know" 
11. "Baby Boy" 
12. "Naughty Girl" 
13. "Cater 2 U"
14. "Girl"
15. "Free"
16. "If"
17. "Through With Love"
18. "Bad Habit" 
19. "Dangerously In Love 2" 
20. "Crazy in Love" 
21. "Survivor"
22. "Lose My Breath"
Dangerously in Love World Tour

Dangerously in love World tour je prvé sólové koncertné turné americkej speváčky Beyoncé. V rámci turné odohrala 9 koncertov v Európe, neskôr v Severnej Amerike koncertovala po boku Missy Elliott a Alicie Keys pod názvom "Verizon Ladies First Tour".
Weiden in der Oberpfalz

Weiden in der Oberpfalz leží v Hornom Falcku v Bavorsku, 100 km východne od Norimbergu a 35 km západne od Česka. V spádovej oblasti so svojimi takmer 300 000 obyvateľmi je mesto Weiden podľa územného vývojového programu Bavorska "vrchným centrom" a strediskom obchodu a služieb oblasti severného Falcka. Preslávené aj za hranicami mesta sú: zásielkový obchod "Witt-Weiden" posteľná bielizeň, ošatenie , porcelánky .
Obyvateľstvo.
" Vývoj počtu obyvateľov mestá Weiden in der Oberpfalz
Veľký Javorník (vrch v Javorníkoch)

Veľký Javorník () je najvyšším vrchom Javorníkov. Leží v blízkosti slovensko-českej hranice, približne severozápadne od Bytče. Na severovýchodnom svahu sa rozkladá rovnomenná prírodná rezervácia. 
Poloha.
Nachádza sa na západnom okraji centrálnej časti pohoria, v geomorfologickom podcelku Vysoké Javorníky a geomorfologickej časti Javornícka hornatina. Vrch leží na rozhraní Žilinského a Trenčianskeho kraja a na jeho vrchole sa stretávajú hranice okresov Čadca, Bytča a Považská Bystrica. Vrch zasahuje na katastrálne územia obcí Makov, Štiavnik a Papradno. Horský chrbát vedie slovenským územím západno-severovýchodným smerom a tvorí rozvodnicu Váhu a Moravy, preto aj vodné toky zo severných svahov odtekajú na Moravu. Západne na hrebeni leží Stratenec (), východne sa nachádza Hričovec ().
Opis.
Vrch je súčasťou horského chrbta, ktorý sa tiahne približne v západno-severovýchodnom smere. Nekopíruje však štátnu hranicu, tá vedie zhruba pol kilometra západnejšie. Hrebeň vrátane vrcholu Veľkého Javorníka je prevažne lúčnatý a umožňuje tak výhľady. Vrchom prechádza hranica rozvodia Váhu a Moravy; južnú časť odvodňujú prítoky Štiavnika a Papradnianky, ktoré smerujú priamo do Váhu, severné svahy odvodňuje Podťatý potok, smerujúci do Vsetínskej Bečvy, ľavostrannej zdrojnice Bečvy, ústiacej do Moravy. Vrch leží v CHKO Kysuce a jeho východná časť patrí do rovnomennej prírodnej rezervácie.
Výhľady.
Vďaka nadmorskej výške a odlesneným plochám ponúka vrcholová časť ďaleké výhľady na okolité vrchy a susedné pohoria, no jedinečný je pohľad na Moravsko-sliezske Beskydy či Malú Fatru. Pri vhodných podmienkach je možné zhliadnuť vzdialené vrcholy Hrubého Jeseníka, Sliezskych Beskýd či Strážovských vrchov.
Turistika.
Veľký Javorník a jeho okolie patrí medzi obľúbené turistické ciele. Je tu niekoľko chát a útulní a neďaleko sa nachádza rekreačné stredisko "Kasárne". 
Prístup.
Na Veľký Javorník vedie viacero turistických chodníkov:
Obsessed

Obsessed je film režiséra Stevea Shilla a scenáristu Davida Lougheryho, ktorý zobrazuje, ako ľahko sa môže stať muž obeťou ctižiadostivej a pomstychtivej ženy. V hlavných úlohách si zahrali Idris Elba, Beyoncé a Ali Larter.
Film sa začínal nakrúcať začiatkom leta roku 2008. V Spojených štátoch sa dostal na plátna kín 24. apríla 2009, 29. mája v Anglicku.
Assen

Assen je hlavné mesto provincie Drenthe v Holandsku. Na celkovej rozlohe 83,48 km² tu k 1. januáru 2010 žilo 66 874 obyvateľov. Obec získala mestské práva v roku 1809 a v súčasnosti je najrýchlejšie rastúcim mestom na severe Holandska.
Landshut

Landshut je mesto v Bavorsku, v juhovýchodnej časti Nemecka na rieke Isar a je správne centrum regiónu Dolného Bavorska. Mesto leží pri diaľnici A 92.
Geografia.
Poloha.
Landshut leží v centre Dolného Bavorska a je súčasťou alpského podhoria. Rieka Isar vedie centrom mesta. Landshut sa nachádza približne 72 kilometrov severovýchodne od Mníchova.
Klíma.
Kontinentálne podnebie sa vyznačuje vysokou vlhkosťou a priemernou ročnou teplotou 8,5 ° C. Najchladnejší mesiac je január s priemernou teplotou -1,0 ° C a najteplejší mesiac je august, kde je udávaná priemerná teplota 18,1 ° C. Bohaté zrážky sú nad priemerom celého Bavorska.
Chinese Democracy

Chinese Democracy je posledným albumom skupiny Guns N’ Roses, ktorý vyšiel v novembri 2008.
Tento album sa stal najdrahším albumom populárnej hudby svojej doby, pretože naň skupina minula viac ako 13 miliónov amerických dolárov.
Na albume sa podieľal aj známy gitarista Buckethead, či bývalý spevák skupiny Skid Row Sebastian Bach.
M4 (puška)

M4 je americká útočná puška zo série zbraní AR-15. Je skrátenou (odlišuje sa teleskopickou pažbou a kratším predpažbím) a odľahčenou verziou útočnej pušky M16A2, s ktorou sa zhoduje v 80 % súčiastok.
Je známa medzi puškami aj samopalmi a bola považovaná za jednu z najsilnejších zbraní v rokoch 1997-2011.
Follow the Leader

Follow the Leader je tretí štúdiový album od americkej nu metalovej skupiny Korn. Vyšiel 18. augusta 1998. Predalo sa ho až 9 miliónov kusov, čím sa stal najúspešnejším albumom skupiny. Na albume hosťuje mnoho muzikantov, napr. Ice Cube v piesni „Children of the Korn“, Fred Durst zo skupiny Limp Bizkit v piesni „All in the Family“, Slimkid3 v piesni „Cameltosis“ a Cheech Marin v skrytej piesni „Earache My Eye“.
Pieseň „It's On!“, označovaná ako prvá pieseň albumu, je v skutočnosti až trinásta, predchádzajúcich 12 piesní je bez hudby a spevu. Vysvetlenie poskytol spevák Jonathan Davis v interview pre britské vydanie časopisu "Metal Hammer". Nepáčilo sa mu, že album bude končiť po trinástom songu, tak kapela zhotovila týchto 12 tichých nahrávok, pričom každá má presne 5 sekúnd. Druhé vysvetlenie je, že týchto dvanásť piesní predstavuje minútu ticha pre mladého fanúšika kapely Justina, ktorý zomrel na rakovinu. Tomuto fanúšikovi je venovaná aj jedna pieseň na albume, ktorá sa volá „Justin“.
K albumu boli natočené dva videoklipy k piesňam „Got the Life“ a „Freak On A Leash“, pričom skupina za druhý menovaný dostala cenu Grammy za najlepší hudobný videoklip.
"Follow the Leader" sa dočkalo veľmi priaznivých ohlasov od kritikov a bolo zaradené do knihy "1001 Albums You Must Hear Before You Die".
Národný park Jaú

Národný park Jaú je národný park v brazílskom štáte Amazonas. Je najväčšou chránenou lesnou rezerváciou v Južnej Amerike s rozlohou viac ako . Vstup do parku je zakázaný a obmedzený iba na výnimky udelené vládou.
Park je známy pre zachovaný tropický dažďový les v Amazonskom pralese. Park je domovom jaguárov, lamantínov, riečnych delfínov a obrovského množstva fauny a flóry.
Územie tvorí hustý les, sladkovodný močiar, záplavové oblasti a riečne kanály.
Take a Look in the Mirror

Take a Look in the Mirror je šiesty štúdiový album od americkej nu metalovej skupiny Korn. Bol vydaný 21. novembra 2003. Je to posledný album skupiny v pôvodnom zložení s gitaristom Brianom „Head“ Welchom. Album je špecifický spevom Jonathana Davisa, ktorý tu vo veľkej miere spieva tzv. growling alebo hrdelný spev, ktorý sa využíva v death metale. K albumu boli natočené štyri videoklipy, a to k piesňam „Right Now“, „Did My Time“, „Everything I've Known“ a „Y'all Want A Single“. Pieseň „Alive“ je prepracovanejšia verzia rovnomennej piesne z dema "Neidermeyer's Mind" z roku 1993, a je to vôbec prvá pieseň, ktorú Korn zložili.
Issues

Issues je štvrtý štúdiový album od americkej nu metalovej skupiny Korn. Vyšiel 16. novembra 1999. Je to druhý najpredávanejší album skupiny po predchádzajúcom "Follow the Leader" z roku 1998. Taktiež je to prvý album skupiny, ktorý neobsahuje žiadnu skrytú pieseň. Boli k nemu natočené tri videoklipy k piesňam „Falling Away From Me“ (režíroval ho spevák skupiny Limp Bizkit, Fred Durst), „Make Me Bad“ a „Somebody Someone“.
Ostrá Malenica

Ostrá Malenica () je dolomitový vrch Strážovských vrchov. Leží nad obcou Slopná, približne južne od Považskej Bystrice.
Poloha.
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na území Trenčianskeho kraja, v okrese Považská Bystrica a zasahuje na katastrálne územie obce Slopná, Dolný Lieskov a okrajovo i Beluša. Ostrá Malenica je súčasťou CHKO Strážovské vrchy.
Opis.
Vrch je súčasťou mohutného masívu na severnom okraji Strážovských vrchov, ktorý dosahuje výškové maximum práve na Ostrej Malenici. Juhozápadne situovaná časť vrcholového hrebeňa sa nazýva Malenica a dosahuje Severne nadväzuje Podmanínska pahorkatina, západne Butkovská brázda, ktoré zvýrazňujú mohutnosť lokality. Severným smerom susedí vrch Babie () a Prašnica (), západne leží Butkov (), južne Rohatá () a Dievča (), východne Svinské chlievy () a severovýchodne Tupá Malenica (). Vrch patrí do povodia Váhu a celý jeho masív odvodňujú prítoky riečky Pružinka. Najbližšími sídlami sú severne situovaná obec Slopná a severovýchodne položené Tŕstie, východne sa nachádza Pružina a južným smerom Mojtín.
Tento vrch už v minulosti lákal uznávaných botanikov, medzi nimi Antona Rochela, Karola Brančíka a Jozefa Ľudovíta Holubyho.
Výhľady.
Lesný porast pokrýva takmer celý masív, no časť hrebeňa má riedku vegetáciu, umožňujúcu obmedzený výhľad. Juhovýchodným a južným smerom vidieť mnohé vrchy Strážovských vrchov, západne vidieť Biele Karpaty a Javorníky, severným smerom Súľovské vrchy a východným Malú Fatru.
Volin

Vsevolod Michajlovič Ejchenbaum, (* 11. august 1882, Voronež - † 18. september 1945, Paríž), známy ako Volin, bol ruský anarchista.
Narodil sa vo Voroneži, jeho rodičia boli doktori. V roku 1904 odišiel z univerzity v Petrohrade a stal sa členom Strany socialistických revolucionárov. Zúčastnil sa revolúcie z roku 1905 a podarilo sa mu prežiť Krvavú nedeľu. Aktívne sa zúčastnil vytvorenia Sankt Peterburského sovietu v tom istom roku. Bol na neho vydaný zatykač, kvôli čomu musel v roku 1907 utiecť do z krajiny. Dostal sa do Francúzska, kde sa zoznámil s ruskými anarchistami, a v roku 1911 vstúpil do miestneho anarchistického hnutia.
Zúčastnil sa Ruskej občianskej vojny, najprv na strane Ukrajinskej anarchistickej organizácie Nabat, a od augusta 1919 bojoval po boku Nestora Machnu v Revolučnej oslobodzovacej armáde Ukrajiny. V januári 1920 ho chytili boľševici, no v októbri bol spolu s ďalšími anarchistami prepustený, keďže došlo k výmene zajatcov medzi Sovietskym Ruskom a Machnovou armádou. Čoskoro bol znovu zatknutý, Trockij rozkázal, aby bol zastrelený, no mobilizácia európskych odborárov mu zachránila život a v roku 1921 bol z krajiny vykázaný.
Usadil sa v Nemecku, kde vydal pamflet "Perzekúcia anarchistov v Sovietskom Rusku", preložil Aršinovovo dielo "História Machnovského hnutia" a prispieval do nemeckých anarchistických novín. Po dvoch rokoch sa na pozvanie francúzskeho anarchistu Sébastiena Faureho presťahoval do Paríža, kde Faureovi pomohol s vydaním knihy "Encyclopédie Anarchiste".
Počas Druhej svetovej vojny sa musel skrývať pred fašistami a presúvať sa z jedného miesta na druhé. Po vojne sa vrátil do Paríža, kde 18. septembra 1945 zomrel na tuberkulózu. Jeho dielo o Machnovskom hnutí, "Neznáma revolúcia", vyšlo posmrtne.
Piotr Andrejevič Aršinov

Piotr Andrejevič Aršinov (), (* 26. júl 1887, Andrejevka – † 9. september 1938, Moskva) bol ruský anarchistický revolucionár.
Aršinov sa narodil do rodiny ukrajinského robotníka. Ešte pred revolúciou z roku 1905 sa pridal k boľševikom a prispieval do novín "Molot". Čoskoro bol naňho zato vydaný zatykač, pred ktorým ušiel do Jekaterinoslavu. Tam sa zoznámil s anarchistickými myšlienkami a stal sa anarchistom. V roku 1907 zastrelil (pravdepodobne nešťastnou náhodou) vedúceho železničnej stanice. Bol odsúdený na trest smrti obesením, no pred trestom sa mu podarilo ujsť do Paríža. V roku 1909 sa vrátil do Ruska, no bol zatknutý a poslaný do väzenia Butyrka, kde sa zoznámil a spriatelil s ukrajinským anarchistom Nestorom Machnom.
Po Februárovej revolúcii boli obaja z väzenia prepustení. Machno hneď odišiel do Ukrajiny, zatiaľ čo Aršinov zostal v Moskve. Na Ukrajinu prišiel až v roku 1918, kde po boku Machna bojoval v Revolučnej oslobodzovacej armáde Ukrajiny a spoluzakladal Slobodné územie. Po roku 1921, keď územie dobyli boľševici, sa dostal do Berlína, kde udržoval korešpondenciu s Machnom.
Od roku 1925 žil v Paríži. V roku 1926 sa podieľal na vydaní "Organizačnej platformy svetového zväzu anarchistov". V roku 1934 prišiel do Sovietskeho zväzu, kde bol v roku 1938 počas Stalinových čistiek zatknutý. Bol obvinený z propagácie anarchizmu, odsúdený na trest smrti a 9. septembra toho roku zastrelený.
BET Presents Beyoncé

BET Presents Beyoncé je DVD nahrávka americkej speváčky Beyoncé Knowlesovej, ktorá bola vydaná 4. septembra 2006. DVD obsahuje vystúpenie vo Wembley Aréne v Londýne. DVD zobrazuje kariéru speváčky v rokoch 2004 - 2006. Obsahuje niekoľko živých vystúpení a hudobných videoklipov.
Above and Beyoncé – Video Collection &amp; Dance Mixes

Above and Beyoncé – Video Collection &amp; Dance Mixes je DVD nahrávka americkej R&amp;B speváčky Beyoncé Knowlesovej, ktorá bola vydaná 16. júna 2009. DVD obsahuje remixy známych piesni a hudobné videá z albumu "I Am...Sasha Fierce". DVD ako aj audio CD bolo vydané špeciálne pre USA.
Verizon Ladies First Tour

Verizon Ladies First Tour bolo koncertné turné amerických R&amp;B speváčok Beyoncé, Alicie Keys a americkej rapperky Missy Elliott. Predskokanom na koncertoch, ktoré sa konali v 25 mestách Severnej Ameriky bola kanadská speváčka Tamia.
Crazy in Love

„Crazy in Love“ je skladba americkej R&amp;B speváčky a skladateľky Beyoncé, na ktorej spolupracovala s americkým raperom Jay-Z. Producentom je Rich Harrison, ktorý túto pieseň napísal pre prvý sólový album Beyoncé s názvom "Dangerously in Love".
Igor Choma

Ing. Igor Choma (* 28. január 1964, Martin) je súčasný štátny tajomník Ministerstva dopravy Slovenskej republiky a bývalý poslanec Národnej rady Slovenskej republiky za stranu Smer-SD a bývalý primátor mesta Žilina. 
Životopis.
Do Žiliny sa presťahoval s rodičmi rok po jeho narodení. V rokoch 1978 až 1982 študoval na Gymnáziu Veľká Okružná, Žilina. Po vyštudovaní stavebnej fakulty SVŠT v Bratislave (1982-1987) pracoval v rokoch 19871996 v spoločnosti Váhostav, a. s. V období rokov 1996 až 1999 pôsobil v Moskve ako obchodný zástupca Ministerstva zahraničných vecí. V rokoch 19992005 pracoval v spoločnosti BCI, a. s. a v rokoch 20052006 bol riaditeľom firmy PROMA, s. r. o.
V rokoch 2006 až 2010 bol generálnym riaditeľom Národnej diaľničnej spoločnosti. Od 5. septembra 2007 do 21. júla 2010 pôsobil ako splnomocnenec vlády pre urýchlenie postupu výstavby nadradenej cestnej dopravnej infraštruktúry na Slovensku. Po zvolení do Národnej rady roku 2010 bol zvolený za predsedu výboru pre verejnú správu a regionálny rozvoj. V rokoch 2010 až 2018 bol primátorom Žiliny. Vo roku 2016 sa stal poslancom parlamentu za politickú stranu SMER-SD a zostal ním až do parlamentných volieb v roku 2020. Roku 2022 neúspešne kandidoval na post predsedu ŽSK. Dňa 25. októbra 2023 ho vláda SR vymenovala do funkcie štátneho tajomníka na Ministerstve dopravy SR.
Osobný život.
Je ženatý s Danielou Chomovou s ktorou má dve deti.
Viacstupňová raketa

Viacstupňová raketa je princíp konštrukcie rakiet, ktorý umožňuje efektívne dosiahnuť vyššiu rýchlosť, ako by bolo možné len jednoduchou raketou. Viacstupňová raketa sa skladá z viacerých samostatných častí (stupňov), vybavených motormi a palivom, ktoré sa počas letu postupne oddeľujú. Stupne môžu byť umiestnené nad sebou, alebo vedľa seba.
V staršej literatúre sa možno stretnúť aj s pojmom raketový vlak.
Princíp.
Podľa Ciolkovského rovnice závisí rýchlosť, ktorú raketa dosiahne, len na dvoch parametroch: výtokovej rýchlosti plynu z raketového motora a pomeru medzi hmotnosťou rakety (jej konštrukcie a užitočného zaťaženia) a paliva. Výtoková rýchlosť plynu z raketového motora má fyzikálne obmedzenia dané výhrevnosťou palív. Po voľbe optimálneho paliva možno teda rýchlosť zvyšovať len zlepšovaním pomeru medzi hmotnosťou paliva a hmotnosťou konštrukcie rakety. Zlepšovanie tohto pomeru však naráža na technické obmedzenia.
Riešenie problému navrhli nezávisle aspoň štyria vynálezcovia:
Toto riešenie spočíva v zostavení niekolkých rakiet dohromady tak, že ďalšia raketa (označovaná ako stupeň) je nesená ako užitočné zaťaženie predchádzajúcou raketou. Po ukončení práce nižších stupňov sú tieto odhodené. V lete pokračujú iba zostávajúce vyššie stupne, ktoré nemusia urýchľovať mŕtvu váhu už vyhorených stupňov, ich konštrukcie, prázdnych nádrží a motora. 
Na princípe viacstupňovej rakety pracujú prakticky všetky súcasné nosné rakety a balistické strely.
Prečínska skalka

Prečínska skalka je chránená prírodná pamiatka v správe štátnej ochrany prírody Strážovské vrchy. 
Nachádza sa v Súľovských vrchoch, nad obcou Prečín v okrese Považská Bystrica v Trenčianskom kraji. Bola vyhlásená v roku 1994, o výmere bez ochranného pásma. Je územnou súčasťou CHKO Strážovské vrchy. Na území pamiatky platí 5. stupeň ochrany.
Predmetom ochrany je: "Geomorfologicky hodnotný súbor skalných útvarov v Strážovských vrchoch s výskytom chránených, ohrozených a vzácnych druhov fauny a flóry."
Bralá sú budované najmä súvrstviami paleogénnych zlepencov so zvetralými skalnými útvarmi. Vyskytujú sa tu morfologicky zaujímavé skalné útvary karbonátových zlepencov a brekcií s výskytom chránených druhov rastlín a živočíchov.
Bosmany

Bosmany sú prírodnou pamiatkou v správe štátnej ochrany prírody Strážovské vrchy. 
Nachádzajú sa nad obcou Kostolec v okrese Považská Bystrica v Trenčianskom kraji. Pamiatka bola vyhlásená v roku 1994, o výmere bez ochranného pásma. Je územnou súčasťou CHKO Strážovské vrchy. Na území pamiatky platí 5. stupeň ochrany.
Predmetom ochrany sú: "Tri skalné veže rozostavené v jednej línii - typické bradlové prvky. Zaujímavým javom na hrebeni je výrazne zoškrapovatelý reliéf. Výskyt charakteristických rastlinných a živočíšnych spoločenstiev vápencových skál a priľahlých bučín."
Maruška Nedomová

Maruška Nedomová (* 13. jún 1963, Dubovica) je slovenská speváčka a herečka Radošinského naivného divadla. Pochádza z Dubovice pri Lipanoch.
V roku 1978 začala študovať na konzervatóriu v Košiciach, ktoré ukončila v roku 1984. V roku 1984, po konkurze začala pracovať v Radošinskom naivnom divadle. Najnovší titul "Mám okno" je jej 31. titulom, v ktorom v RND účinkuje. Príležitostne sa objavuje v TV seriáloch Eden, Susedia, V mene zákona. Na Novej scéne účinkuje v muzikáli "Cigáni idú do neba". Medzi rokmi 2000 až 2004, bola poslankyňou v mestskej časti Bratislava - Staré mesto
Maruška Nedomová žije v Bratislave, je vydatá a má tri deti.
Brněnské Ivanovice

Brněnské Ivanovice je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Má rozlohu 416,6 ha, je tu evidovaných 26 ulíc a 785 adries. Celé katastrálne územie leží v mestskej časti Brno-Tuřany.
Spolok sv. Cyrila a Metoda

Spolok sv. Cyrila a Metoda (skratka SSCM) je náboženský a kultúrny spolok gréckokatolíkov na Slovensku. Vznikol v roku 1941 pod názvom "Jednota sv. Cyrila a Metoda" s cieľom rozvíjať svoju náboženskú, kultúrnu, výchovno-vzdelávaciu a organizačnú činnosť medzi gréckokatolíkmi na Slovensku aj v zahraničí, v úsilí zachovať a zveľaďovať dedičstvo svätých Cyrila a Metoda a upevňovať náboženské a národné povedomie gréckokatolíkov. V roku 1950 bola činnosť spolku násilne prerušená, obnovená bola v roku 1991.
Spolok sv. Cyrila a Metoda je náboženským a kultúrno-výchovným spolkom gréckokatolíkov na Slovensku. Je právnickou osobou a má svoj znak. Znakom spolku je trojramenný (osemčlenný) kríž s vyobrazením sv. Cyrila a sv. Metoda po boku kríža, uzatvorený tromi navzájom spojenými kružnicami v tvare trojlístka. Sídlom SSCM sú Michalovce.
SSCM rozvíja aktivitu v oblasti náboženského a kultúrneho života aj medzi gréckokatolíkmi, ktorí žijú v zahraničí. SSCM je aktívna aj v oblasti edičnej a vydavateľskej a v rámci svojej pôsobnosti vydáva periodické a neperiodické publikácie. Spolok má vydavateľstvo Byzant v Košiciach. SSCM v duchu ekumenizmu spolupracuje s inými náboženskými spoločnosťami a organizáciami.
Každý rok vydáva spolok "Gréckokatolícky kalendár" (v súčasnosti s názvom "V brázde Metodovej") a podielovú knihu pre členov.
V minulosti boli predsedami spolku: Jozef Zorvan-Karpaty, Vojtech J. Dudič st. a Jozef Knežo. Veľkú zásluhu na vzniku spolku mali o. Ján Murín, Jozef Pichonský a Ján Danko.
Súčasným predsedom spolku je ThDr. Michal Hospodár (od r. 1999).
Spolok má v súčasnosti (r. 2011) 126 zakladajúcich členov, 85 skupinových členov a 3 504 riadnych členov.
Vydavateľstvo Byzant.
Byzant je vydavateľstvo gréckokatolíckeho Spolku sv. Cyrila a Metoda. Pre spolok vydáva podielové knihy, kalendáre a ďalšie publikácie. Ide o publikácie súvisiace s byzantsko-slovanskou duchovnosťou, na ktorú sa Spolok sv. Cyrila a Metoda zameriava.
Medzi významnejšie publikácie patria napr. knihy pre byzantský bohoslužobný obrad ako sú cirkevnoslovanský Liturgikon a Poriadok bohoslužieb, prípadne historicky cenné dielo Joannikia Baziloviča. Ďalej vydáva knihy zaoberajúce sa dejinami Gréckokatolíckej cirkvi na Slovensku.
V rámci podielových kníh pre Spolok sv. Cyrila a Metoda sa vydavateľstvo venuje aj vydávaniu pôvodnej tvorby autorov najmä z východného Slovenska (napr. Mikuláša Kasardu).
Okrem knižnej produkcie vydáva aj hudobné nahrávky.
Dvorska

Dvorska je katastrálne územie, jedno zo štyridsaťosem katastrálnych území štatutárneho mesta Brna a do 26. novembra 1971 samostatná obec. Má rozlohu 223,48 ha, je tu evidovaných 3 ulíc a 113 adries. Celé katastrálne územie je súčasťou mestskej časti Brno-Tuřany.
Army Ballistic Missile Agency

Army Ballistic Missile Agency – ABMA (Armádna agentúra pre balistické strely) bola agentúra americkej armády založená 1. februára 1956 v Redstone Arsenal, Huntsville Alabama, ktorej úlohou bol vývoj prvej armádnej balistickej strely stredného doletu. Veliteľom sa stal Generálmajor John B. Medaris a Dr. Wernher von Braun.
Činnosti agentúry.
Prvým veľkým projektom prideleným ABMA bola raketa Redstone. ABMA v čele s von Braunom na jej základe vyvíjali raketu schopnú vyniesť satelit do vesmíru, projekt niesol názov Orbiter. Ministerstvo obrany však rozhodlo v prospech projektu Vanguard a ABMA dostala rozkaz prerušiť práce na projekte. Von Braun však rozkaz neakceptoval a sústredil sa na vývoj rakety Jupiter-C, ktorá mala krycí názov IRBM Jupiter-C (balistická raketa stredného doletu) a slúžila pre testy návratu do atmosféry. Hneď pri prvom lete, keď niesla približne 14 kilovú maketu satelitu, dosiahla výšku 1100 km. Špekuluje sa, že už vtedy by bolo možné umiestniť satelit na orbitu, ale chýbalo vládne povolenie. To sa zmenilo o rok neskôr, keď Sovieti vypustili svoj Sputnik 1. ABMA dostala povolenie a 31. januára 1958 vypustila raketu Juno I so satelitom Explorer 1.
Ďalším projektom bolo nahradenie rakety Redstone novým typom na tuhé pohonné látky. Pôvodný názov znel Redstone-S, ale neskôr bol premenovaný na Pershing. Výrobou MGM-31 Pershing bola následne poverená spoločnosť Glenn L. Martin Company. Vývoj začal už v roku 1956, teda pred uvedením pôvodných rakiet Redstone do služby.
Prechod pod NASA.
V roku 1958 bol všetok vedecký a inžiniersky personál, vrátane von Brauna, prevedený pod novovzniknutú NASA a z budov a zariadení v južnej časti Redstone Arsenal sa stalo Marshall Space Flight Center . Zvyšok ABMA prešiel spolu s Redstone Arsenal, Jet Propulsion Laboratory, White Sands Proving Ground a Army Rocket and Guided Missile Agency pod správu Ordnance Missile Command (AOMC). Ďalšou reštrukturalizáciou v roku 1961 prešli všetky vesmírne aktivity AOMC pod kontrolu NASA, to zahŕňalo väčšinu personálu, objektov i vybavenia. Posledné zvyšky ABMA boli rozpustené roku 1962 alebo prešli pod novozriadené Armádne velenie raketových síl, skrátene MICOM.
Huntsville (Alabama)

Huntsville je mesto v americkom štáte Alabama v okrese Madison. Podľa odhadu z roku 2007 malo 171 327 obyvateľov. 
Mesto bolo založené v roku 1805. Svoje súčasné meno získalo až počas britsko-americkej vojny v roku 1812 po osadníkovi Johnovi Huntovi. Mestom preteká rieka Tennessee.
Glenn Luther Martin

Glenn Luther Martin (* 17. január 1886, Macksburg, Iowa, USA - 5. december 1955, Baltimore, Maryland) bol americký obchodník a pilot.
Glenn Martin získal v kalifornskej Santa Ane v roku 1908 obchodné zastúpenie automobiliek Ford a Maxwell. Fascinovaný lietadlom bratov Wrightovcov sa rozhodol postaviť si lietadlo vlastné. Prvý stroj zničil hneď pri prvom pokuse, ale nevzdával sa. 
Na druhý vzlet použil lietadlo s konštrukciou z bambusu, ktoré postavil so svojimi automechanikmi. Išlo o kópiu stroja Glenna Curtissa, s motorom Ford s výkonom 15 koní. O rok neskôr s lietadlom prvýkrát úspešne vzlietol - let trval 12 sekúnd a vystúpal pri ňom do výšky 30 metrov. Glenn Martin sa tak zapísal do histórie ako prvý človek, ktorý letel s lietadlom tak ďaleko a tak vysoko. Neskôr držal aj rekord v dĺžke letu nad vodnou hladinou s dĺžkou 66 míľ.
16. augusta 1912 založil Glenn L. Martin Aircraft Company so 14 zamestnancami. Firma sa mala zaoberať výrobou a predajom vlastných lietadiel. Ešte pred vstupom USA do vojny uzavrel dohodu s Wright Company a vznikla tak Wright-Martin Aircraft Company. Nespokojný Glenn Martin však 10. septembra 1917 zo spoločnosti odišiel a založil novú Glenn L. Martin Company. 
Glenn Martin sa vždy detailne zaujímal o dianie vo svojej firme a technický vývoj. Lietadlá firmy navrhovali známi konštruktéri a výrobu organizovali špecialisti. Okrem D. Douglasa, Lawrence Bella, J. S. McDonnella tu pracoval aj William Boeing. 
V roku 1932 dostal za svoje významné výkony Collier Trophy. Glenn Luther Martin viedol svoju firmu celých 40 rokov.
Nessun dorma

Nessun dorma je ária z posledného aktu opery "Turandot" Giacoma Pucciniho. Názov tejto árie znamená "Nech nikto nespí" a je odvodený zo zvolania princeznej "Turandot", aby nikto v Pekingu nespal, dokiaľ sa nezistí meno záhadného princa "Calafa".
Ária sa stala populárnou v roku 1990, keď ju interpretoval Luciano Pavarotti ako hudobnú tému majstrovstiev sveta vo futbale v Taliansku.
Interpretácia.
Touto piesňou sa preslávil hlavne Luciano Pavarotti. V sútaži Britain's Got Talent si ňou zaistil prvenstvo spevák Paul Potts.
Géza Gárdonyi

Géza Gárdonyi (vlastným menom Géza Ziegler) (* 3. august 1863, Gárdony-Agárdpuszta – † 30. október 1922, Jáger) bol maďarský spisovateľ, básnik, dramatik, novinár, čestný člen Maďarskej akadémie vied.
Od roku 1881 vyučoval na základnej škole, potom v roku 1885 sa stal novinárom (Győr, Szeged, Arad, Budapešť). Neskôr sa stal jedným z najvážnejších románopiscov maďarskej literatúry. Nebol členom žiadneho literárneho kruhu, jeho prózy sú rozdelené do troch tematických oblastí. V roku 1890 napísal poviedky a príbehy v populárnej nálade "(Az én falum – Moja dedina," 1898), koncom nového storočia vytvoril historické romány "(Egri csillagok – Jágerské hviezdy," 1901; "A láthatatlan ember – Ve stínu hunské slávy," 1902; "Isten rabjai – Slave Boha," 1908), potom psychologické romány "(Szunyoghy miatyánkja – Otčenáš Szunyoghyho," 1913; "Ida regénye – Roman o Ida," 1920). Jeho dráma aj poézia bola menej významná. Gárdonyi bol výstredný človek, legendárna postava v čase jeho života ("pustovník v Jágeri").
Viceadmirál

Viceadmirál (, , ) je široko používaná námorná hodnosť. Je to druhá admirálska hodnosť (niekedy sa používa výraz vlajkový dôstojník), je nad hodnosťou kontradmirál a nižšie ako admirál. V pozemných silách mu zodpovedá hodnosť generálporučík. Spravidla býva označovaný dvoma alebo troma hviezdami.
Boeing

Boeing (oficiálny názov je The Boeing Company) () je najväčším svetovým výrobcom leteckej techniky na svete so sídlom v Spojených štátoch. Firma je súčasne druhým najväčším výrobcom zbraní na svete a najväčším americkým exportérom. Sídlo firmy sa nachádza v Chicagu v štáte Illinois.
História.
Firma B&amp;W bola založená Williamom Edwardom Boeingom v roku 1916 v Seattli. Krátko po založení bola premenovaná na "Pacific Aero Products" a meno "Boeing Airplane Company" si osvojila v roku 1917. V tomto roku tiež získala prvú významnú zákazku od americkej armády. Jej prvým lietadlom sa stal hydroplán Boeing Model 1.
Briestenské skaly

Briestenské skaly (alebo Prírodná pamiatka Briestenné) je prírodná pamiatka v správe štátnej ochrany prírody Strážovské vrchy. 
Nachádza sa v Žilinskej kotline a jej podcelku Domanižská kotlina, pri rovnomennej osade obce Pružina v okrese Považská Bystrica v Trenčianskom kraji. Za prírodnú pamiatku ju vyhlásili v roku 1992. Jej výmera predstavuje bez ochranného pásma. Je územnou súčasťou CHKO Strážovské vrchy. Na území pamiatky platí 4. stupeň ochrany.
Predmetom ochrany je: "Morfologicky hodnotné zoskupenie skalných zlepencov zvetrávajúcich do tvaru skalných veží, bášt a homolí. Dominantným skalným útvarom je skala v tvare pravekého jaštera tyranosaura, ktorá stojí asi nad cestou a je k nej celkom ľahký prístup. Taktiež sa tu vyskytujú chránené endemické a reliktné druhy rastlín a živočíchov."
Geologicky je prírodná pamiatka súčasťou tzv. súľovského paleogénu.
Solina

Solina je poľská dedina v Podkarpatskom vojvodstve v powiate leskom v gmine Solina. 
V blízkosti je Soliňské jazero a vysielač Góra Jawor.
Sídlom powiatu, v ktorom sa gmina nachádza, je mesto Lesko.
Jezioro Solińskie

Jezioro Solińskie (doslova "Solinské jazero") je priehradná nádrž v Podkarpatskom vojvodstve v okresoch Powiat leski a Powiat bieszczadzki v Poľsku. Toto najväčšie umelé jazero v Poľsku vytvárajú rieky San a Solinka. Jazero vzniklo v roku 1968 spolu s výstavbou priehrady Solina. V súčasnosti je priehrada najväčšou priehradou a vodnou elektrárňou v Poľsku.
Peter Jánošík

Peter Jánošík (* 2. január 1988, Dubnica nad Váhom) je slovenský futbalový obranca, od roku 2019 hráč slovenského klubu TJ KOVO Beluša. Hrá na poste stopéra (stredného obrancu). Mimo Slovensko pôsobil na klubovej úrovni v Česku.
Klubová kariéra.
Svoju futbalovú začal v Dubnici, kde sa v roku 2007 prepracoval cez všetky mládežnícke kategórie do prvého tímu. Následne pôsobil na hosťovaní v Banskej Bystrici. V zimnom prestupovom období sezóny 2009/10 prestúpil do Slovana Bratislava. V priebehu ročníka 2012/13 odišiel hosťovať do českého Hradca Králové. Za mužstvo nastúpil v 16 ligových zápasoch, gól nestrelil. Po skončení hosťovania bol v júni 2013 na testoch v poľskom klube Podbeskidzie Bielsko-Biała. Na skúške neuspel. Vo februári 2014 odišiel hosťovať do Dubnice. V lete 2014 Slovan definitívne opustil a prestúpil do Spartaka Myjava.
Igor Držík

Igor Držík (* 10. apríl 1982) je slovenský futbalista a dlhoročný hráč MFK Dubnica. V klube sa postupne prepracoval na pozíciu kapitána, no v decembri 2009 mu vypršala zmluva a na novej sa nedohodol. Jar odohral v druholigovom Senci a po sezóne odišiel do Česka.Na začiatku sezóny 2011/12 sa dohodol s FC Nitra na ročnom hosťovaní.
Pavol Bajza

Pavol Bajza (* 4. september 1991, Žilina) je slovenský futbalový brankár, momentálne hosťujúci v FC Crotone z Parma FC.
Na svoj prvý zápas v Corgoň lige nastúpil ako osemnásťročný. Vo veku deväťnástich rokoch bol považovaný za brankársku jednotkou nielen v klube, ale aj v slovenskom reprezentačnom mužstve do 21 rokov. Po príchode Pavla Kováča však o post jednotky prišiel. Od 1. júna 2012 je hráčom účastníka najvyššej futbalovej ligy v Taliansku Parma FC. Zmluvu podpísal na tri roky.
Prvý zápas v Serie A odohral 19. mája 2013 v Palerme.
Martin Pupiš

Prof. PaedDr. Martin Pupiš, PhD. (* 19. október 1978, Banská Bystrica) je slovenský vysokoškolský pedagóg, atletický tréner a bývalý profesionálny atlét, ktorý sa venoval chodeckým tratiam – chôdzi na 20 km a 50 km. Pôsobí ako univerzitný profesor na Univerzite Mateja Bela v Banskej Bystrici, od roku 2024 ako dekan Fakulty telesnej výchovy, športu a zdravia. 
Na juniorských majstrovstvách Európy v roku 1997 získal bronzovú medailu. Po ukončení športovej kariéry trénoval dvojnásobného olympionika (2004, 2008) Kazimíra Verkina, trojnásobnú olympioničku (2012, 2016, 2020) a štvrtú na ME 2018 Máriu Czakovú, ako aj ďalších športovcov. Jeho zverenci súťažili na piatich olympijských hrách po sebe (2004, 2008, 2012, 2016, 2020). V súčasnosti trénuje chodca Miroslava Úradníka, ktorý bol šiesty v chôdzi na 35 km na ME 2022.
Je predsedom Slovenskej asociácie kondičných trénerov a do konca októbra 2022 pôsobil 10 rokov ako šéftrénerom slovenskej atletickej reprezentácie, ktorá pod jeho vedením dosiahla na majstrovstvách Európy v roku 2014, Majstrovstvách sveta 2015 a Olympijských hrách 2016 historicky najlepšie výsledky. V roku 2015 priviedol atletickú reprezentáciu v súťaži družstiev k zlatu na 1. Európskych hrách v Baku a v roku 2017 po prvý krát v histórii do 1. ligy Majstrovstiev Európy družstiev v atletike.
V roku 2023 ho prezidentka SR Zuzana Čaputová vymenovala za profesora v odbore športová edukológia.
Live Hammerstein

Live Hammerstein je dvojDVD od skupiny Korn, ktoré vyšlo 19. novembra 2002. Zachytáva koncert skupiny v Hammerstein Ballroom v New Yorku, ktorý sa uskutočnil 10. júna 2002, deň pred vydaním albumu Untouchables. Okrem vlastných piesní skupina na koncerte zahrala aj úryvok zo skladby One od skupiny Metallica.
Juraj Vavrík

Juraj Vavrík (* 2. september 1991) je slovenský futbalista. Začínal v klube MFK Dubnica, kde pôsobil do roku 2011. Bol členom slovenskej futbalovej reprezentácie do 19 rokov a do 21 rokov. V súčasnosti je hráčom MFK Ružomberok.
Poštové skratky kanadských provincií a teritórií

Poštové skratky kanadských provincií a teritórií v kódovom systéme dvoch veľkých písmen používa kanadská pošta Canada Post na označenie všetkých 13 kanadských provincií a teritórií na adresách poštových zásielok. Tieto skratky umožňujú automatické triedenie. Súčasné poštové skratky nahradili nekonzistentný kódový systém používaný až do 90. rokov 20. storočia.
Diaľnica D18 (Slovensko)

Diaľnica D18 bola plánovaná diaľnica na Slovensku. Mala spájať Žilinu so štátnou hranicou s Poľskom. Na základe uznesenia vlády ČSSR bola v roku 1963 vypracovaná koncepcia cestnej siete, v ktorej bola zadefinovaná diaľnica D18. 
Začiatok niekdajšej diaľnice D18 bol umiestnený v plánovanej križovatke s diaľnicou D1, ktorá mala byť postavená neďaleko obce Strečno. Plány výstavby diaľnic pred rokom 1989 totiž predpokladali, že diaľnica D1 povedie od Sverepca ďalej na sever Rajeckou dolinou, cez Rajec a Rajecké Teplice. Trasa niekdajšej diaľnice D18 vychádzala ešte z plánov bývalého Československa, kde táto diaľnica bola zaradená do doplnkovej siete diaľnic s predpokladom dokončenia po roku 2000. Do roku 1989 nebol realizovaný žiadny z úsekov tejto diaľnice, realizované ale boli preložky a úpravy súčasnej cesty I. triedy I/11 vo vybraných úsekoch z Brodna pri Žiline až po Čadcu, kde tieto boli postavené ako polovičný profil budúcej diaľnice s úrovňovými križovaniami. Po roku 1989 sa ale s využitím týchto úsekov ako polovice budúcej diaľnice prestalo ďalej počítať. 
25. apríla 1996 premiér Vladimír Mečiar položil základný kameň diaľnice, keď sa začala výstavba obchvatu Čadce v polovičnom profile. V roku 1997 došlo k rozostavaniu prihraničného úseku pri Skalitom. Varianty trasy D18 boli dva, jeden rátal s východným obchvatom Žiliny, druhý so západným. Nakoniec bolo rozhodnuté pre západnú trasu. Diaľnica D18 administratívne zanikla v roku 1999 schválením novej koncepcie výstavby diaľnic a nahradila ju diaľnica D3, do ktorej boli prevedené dva rozostavané úseky. Zmenilo sa takisto aj trasovanie cesty, keďže sa definitívne zamietol severný obchvat Žiliny.
Napriek krátkej dĺžke ide o jeden z najdlhšie rozostavaných úsekov diaľnic na Slovensku, sprejazdnený bol až v roku 2017, už ako úsek diaľnice D3.
Diaľnica D61 (Slovensko)

Diaľnica D61 bola diaľnica na Slovensku, ktorá spájala mestá Bratislava, Trnava, Piešťany a končila v Chocholnej pri Trenčíne, kde sa mala napojiť na vtedajšiu federálnu diaľnicu D1, sčasti postavenú a plánovanú pred rokom 1989. Táto D1 viedla z Prahy cez Brno a Uherské Hradiště na Slovensko, kam sa mala dostať cez hraničný priechod v Drietomej. Následne táto diaľnica pokračovala v trase dnešnej diaľnice D1, teda cez Trenčín, Žilinu, Liptovský Mikuláš, Poprad, Prešov, Košice a Michalovce až na hranice s dnešnou Ukrajinou a vtedajším Sovietskym Zväzom. Keďže federálna D1 pred rokom 1989 Trenčín ani zďaleka nedosiahla, pri Chocholnej bola D61 plynule napojená na D1 bez realizácie akejkoľvek diaľničnej križovatky. Tá mala byť postavená až v prípade výstavby úseku D1 medzi Trenčínom a Uherským Brodom. Tento úsek sa však do konca roku 1992 k výstavbe ani len nepriblížil. Po zániku ČSFR na prelome rokov 1992 a 1993 ostalo číslovanie i staničenie diaľnice 61 nezmenené. Sprvu sa veľmi nezmenili plány ani diaľnice spájajúcej Česko a Slovensko cez Drietomu. Tento zámer bol definitívne zavrhnutý v roku 1996 a odvtedy sa tzv. Považské diaľničné prepojenie Slovenska a Česka plánuje v koridore rýchlostnej cesty R6 a diaľnice D49 na českej strane. 
Trasa diaľnice D61 začínala na hraničnom priechode s Rakúskom a pokračovala cez Jarovce po Bratislavu, ktorú prekonávala prieťahom cez mesto a ďalej mala pokračovať na sever až po Chocholnú pri Trenčíne, kde sa mala napojiť na diaľnicu D1 z Prahy a Brna. Do konca roku 1999 sa podarilo sprejazdniť iba niektoré úseky tejto diaľnice, ktoré boli v roku 1999 prevedené do trás iných diaľnic. Úsek medzi štátnou hranicou s Rakúskom a Jarovcami bol prevedený do diaľnice D4. Úsek medzi Jarovcami a Bratislavou - Pečňou bol prevedený do diaľnice D2. Už sprejazdnené časti prieťahu Bratislavou, ktorý sa svojho úplného dokončenia dočkal až v roku 2005, boli prevedené do diaľnice D1, spoločne so zbytkom vtedajšieho úseku od Bratislavy až po Chocholnú pri Trenčíne. Číslo 61 získala táto diaľnica podľa súbežnej cesty I.triedy medzi Bratislavou a Žilinou. 
Diaľnica D61 teda úplne zanikla v roku 1999 v rámci novej koncepcie výstavby diaľnic, v súvislosti s prijatím nového číslovania diaľničných ťahov. Hlavná časť bola pričlenená ku diaľnici D1. Súčasťou D61 bol od roku 1987 aj úsek Bratislava-Pečňa - hranica s Rakúskom, ktorý bol rozdelený medzi D2 a D4. Navyše boli odmietnuté plány dostavby napojenia na českú D1 pri Drietome. Plány však boli zrevidované aj na českej strane. Tamojšia diaľnica D1 už nevedie z Brna na Trenčín, ale na Ostravu a Poľsko.
Reváň

Reváň () je vrch v hlavnom hrebeni Lúčanskej Malej Fatry. Leží približne južne od Rajca.
Poloha.
Nachádza sa v južnej časti pohoria, v geomorfologickom podcelku Lúčanská Fatra a jej časti Kľak. Vrch leží na hranici Žilinského a Trenčianskeho kraja, na rozhraní okresov Žilina, Martin a Prievidza. Zasahuje na katastrálne územia obcí Fačkov, Vrícko a Kľačno. Reváň je považovaný za posledný, najjužnejší vrch hlavného malofatranského hrebeňa, hoci ten sa pod vrchom stáča východným smerom a cez Bukovec () vedie do Vríckeho sedla. Západným smerom pohorie končí vo Fačkovskom sedle, kde nadväzujú Strážovské vrchy. S Reváňom ho vytvára vrch Homôľka (), severným smerom sa vypína dominantný Kľak () a juhovýchodným susedom je Bukovec ().
Opis.
Vrch leží na hlavnom hrebeni, ktorým vedie chodník na Kľak. Patrí tak medzi hojne navštevované vrcholy, čomu však vďačí i relatívne dobrej dostupnosti. Veľkú časť vrchu pokrýva zmiešaný les, vrcholová časť s riedkym porastom a vrcholovou lúkou ponúka zaujímavý výhľad. 
Výhľady.
Mimo severného horizontu, ktorému kraľuje mohutný Kľak, ponúka Reváň panoramatický rozhľad. Pozorovateľné sú niektoré okolité vrchy Lúčanskej Fatry, no veľmi dobre vidieť veľkú časť Veľkej Fatry, Kremnické vrchy, Žiar, Vtáčnik i Strážovské vrchy. Pri vhodných podmienkach možno dovidieť na Lysú horu v Moravsko-sliezskych Beskydách, Inovec v Považskom Inovci, Veľký Choč či hrebeň Západných a Vysokých Tatier.
Malý Manín

Malý Manín () je výrazný vrch v Súľovských vrchoch. Leží nad Plevníkom-Drienovým, približne severovýchodne od Považskej Bystrice.
Poloha.
Nachádza sa na západnom okraji centrálnej časti pohoria, v geomorfologickom podcelku Manínska vrchovina a geomorfologickej časti Maníny. Vrch leží v Trenčianskom kraji, v okrese Považská Bystrica a v katastrálnom území Považskej Teplej, mestskej časti Považskej Bystrice. Je súčasťou národnej prírodnej rezervácie Manínska tiesňava v CHKO Strážovské vrchy. Najbližšími sídlami sú na juhovýchodnom úpätí situovaná obec Záskalie, juhozápadne ležiaca Považská Teplá a severne položený Plevník-Drienové. 
Opis.
Malý Manín je súčasťou samostatnej časti Manínskej vrchoviny, ostro vystupujúcej nad Podmanínsku pahorkatinu. So susedným Veľkým Manínom () vytvára výraznú siluetu okolia Považskej Bystrice a zároveň jedinečnú Manínsku tiesňavu. Severozápadne susedí Dúbravka (), severne vrch Hradište (), východne Havrania skala () a južne mohutný Veľký Manín (). Južne situované svahy odvodňuje Manínsky potok, severnú časť masívu Drienovka, oba toky smerujúce do Váhu. Na vrchol nevedie značená trasa a keďže je súčasťou národnej prírodnej rezervácie Manínska tiesňava, je bežným turistom neprístupný. Tiesňavou vedie červeno značený chodník z Považskej Teplej do Súľova. Na vrchole sú pozostatky obranných valov zaniknutého hradiska z obdobia Púchovskej kultúry.
Výhľady.
Vrchol Malého Manína leží v chránenom území, preto turisticky prístupná je najmä severná časť masívu, kde sa nachádza niekoľko skalných brál so zaujímavým výhľadom. Z nich je možné vidieť najmä okolité vrchy Súľovských vrchov, Javorníkov, Bielych Karpát a Strážovských vrchov. Pri vhodných podmienkach je viditeľná aj Malá Fatra a Veľká Rača.
Prístup.
Najvyššia časť je turistom neprístupná, neznačenými chodníkmi je tak možno vystúpiť najmä na severnú časť hrebeňa. Manínskou tiesňavou na južnom okraji vedie značený chodník z Považskej Teplej cez Kostoleckú tiesňavu do Súľova.
Hrubá Kečka

Hrubá Kečka (nazývaná aj Hrubá Kačka; ) je vrch Strážovských vrchov. Leží nad obcou Pružina, približne južne od Považskej Bystrice.
Poloha.
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica. Hrebeňom vedie tiež hranica katastrálnych území obcí Čičmany a Pružina. Južná polovica vrchu zasahuje do CHKO Strážovské vrchy.
Opis.
Hrubá Kečka je súčasťou hrebeňa, ktorý vedie z dominantného Strážova severovýchodným smerom cez Čierny vrch a Sádocký vrch až na Srniak. Severným susedom je Čierny vrch (), západným Sokolie (), juhozápadne leží Čierny vrch () a Strážov (), východným smerom vrch Kozol (). Východne orientované svahy hrebeňa odvodňujú prítoky Rajčanky, zo severných a západných voda odteká riekou Pružinka, obe v povodí Váhu. Najbližšími sídlami sú južne ležiace Čičmany a severozápadne situovaná osada Predhorie, patriaca do Pružiny. Vrcholom prechádza značený chodník z Pružiny na Strážov. 
Výhľady.
Nesúvislý porast pomerne plochého vrcholu umožňuje obmedzený výhľad na široké okolie. Horizontu dominujú okolité vrchy pohoria, najmä Strážov, Čierny vrch, Magura či Sokolie. Východným smerom dominuje majestátny Kľak a Reváň, severným smerom pokračuje Lúčanská Fatra, západnejšie vidieť Súľovské vrchy, Javorníky či Biele Karpaty, južne sa pri vhodných podmienkach ukáže pohorie Žiar a Vtáčnik a juhovýchodne aj Kremnické vrchy. Nezriedka je na horizonte vidieť Veľkú Raču, Babiu horu či Lysú horu.
Ostrá Kečka

Ostrá Kečka (nazývaná aj Ostrá Kačka; ) je vrch Strážovských vrchov. Leží nad obcou Čelkova Lehota, približne juhozápadne od Rajca.
Poloha.
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica. Vrch zasahuje na katastrálne územia obcí Čičmany, Čelkova Lehota, Fačkov a Sádočné. Vrch je súčasťou hrebeňa, vedúceho z Hrubej Kečky severným smerom na Srniak.
Opis.
Ostrá Kečka je súčasťou hrebeňa, ktorý zo severozápadu vymedzuje údolie Rajčanky a vedie z dominantného Strážova severovýchodným smerom cez Čierny vrch a Ostrú Kečku až na Srniak. Juhozápadným susedom je Hrubá Kečka (), západným (ďalší) Čierny vrch (), severne ležia Stráne (), východne susedí Sádocký vrch () a južne Kozol () a Javorinka (). Juhovýchodne orientované svahy hrebeňa odvodňujú prítoky Rajčanky, zo severných voda odteká riekou Domanižanka a západné časti odvodňuje Strážovský potok. Najbližšími sídlami sú severne ležiace Sádočné a Čelkova Lehota, východne situovaný Fačkov a juhozápadne ležiace Čičmany. Na južné svahy zasahuje územie Chránenej krajinnej oblasti Strážovské vrchy.
Výhľady.
Takmer súvislý lesný porast neponúka veľa možností na rozhľad, no malé odlesnené lokality obmedzený výhľad na okolie umožňujú. Viditeľné sú najmä okolité vrchy pohoria, z vhodných miest tiež neďaleký Kľak a Reváň. Pozorovateľná je tiež Lúčanská Fatra a Súľovské vrchy, ojedinele je na horizonte vidieť Veľkú Raču, Pilsko či Lysú horu.
Prístup.
Na vrchol nevedie značená trasa, preto najľahší prístup je odbočením zo zelenej značky, vedúcej z Briestenného severnou časťou Ostrej Kačky na susednú Hrubú Kečku.
Kečka

Kečka môže byť:
Malenica

Malenica môže byť: